
Jesu li ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** i ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** već stvoreni? Molim vas, obrazložite ono što kažete.


* 
* 
* 
* 
* 
* 
* 

 
Jesu li Džennet i Džehennem već stvoreni?

***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** i ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** su dva velika Allahova stvorenja, i samo Svevišnji Allah zna kada su stvoreni. Dokaz za to su Allahove, dželle šanuhu, riječi: **“I bojte se Vatre čije će gorivo ljudi i kamenje biti, koja je pripremljena za nevjernike.”**(El-Bekare, 24.) U drugom ajetu stoji: **“I žurite ka oprostu Gospodara svoga i Džennetu čije je prostranstvo kao nebesa i Zemlja, pripremljenom za bogobojazne.”**(Ali Imran, 133.)  

Naime, glagol *ui‘dde* u perfektu je, a taj nam glagolski oblik ukazuje na završenu radnju. U predanju koje su zabilježili Buharija, Muslim i neki drugi muhaddisi stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, na dan pomračenja Sunca rekao: *“Pokazani su mi Džennet i Džehennem; kada sam vidio Džennet, iz njega sam htio uzeti grozd, ali to nisam učinio. Potom mi je pokazan Džehennem, u njemu sam vidio Amra b. Luhajja el-Huzaija kako vuče svoja crijeva u vatri…”*  

Ovi i brojni drugi tekstovi ukazuju nam da su Džennet i Džehennem već stvoreni i da nestrpljivo očekuju svoje stanovnike, molim Svemogućeg Allaha da nas nastani u Firdevs, najbolji dio Dženneta! Amin!  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


